Kėdainių Obelies tiltas

Kėdainių Obelies tiltas – tiltas Kėdainių pietinėje dalyje, paribyje su Paobeliu, nutiestas kelyje  per Obelies upės atkarpą Obelies kraštovaizdžio draustinyje. Per tiltą praeina pėsčiųjų ir dviratininkų takas, nutiestas šalia Kauno gatvės nuo miesto kapinių į Paobelį.

Praeityje per Obelį stovėjo medinis tiltas.Henrikas Kebeikis. Tiltas per Obelę Kėdainiuose lietuvai.lt p. 366 1932 m. minimas atliktas Obelies ir gretimų tiltų remontas.Akiras–Biržys. Lietuvos miestai ir miesteliai. T. 3: Kėdainių apskritis p. 155

Šiuolaikinis Obelies tiltas Kėdainiuose pastatytas 1963 m. Transporto statinys – trijų tarpatramių, 42,26 m ilgio. Gelžbetoninę perdangą sudaro išilginės sijos. Pagal pirminį projektą, atitvarai ant tilto buvo gelžbetoniniai, 0,5 m aukščio. Turėklai – metaliniai, 1 m aukščio. Šalitilčiai – du, po 1,10 m pločio. Tarpinės atramos – sieninio tipo.

Apie 2006 m. tiltas rekonstruotas. Praplatinta perdangos dalis remiasi į stačiakampes kolonas, pristatytas prie taurų aukštupio pusėje. Sieninę atramą su kolona jungia bendras rygelis, remiantis 7 išilgines sijas. Važiuojamoji dalis apribota cinkuoto metalo atitvarais. Aukštupio pusėje įrengtas platesnis šalitiltis dėl šia puse pravesto dviračių tako. Tilte įrengta šiuolaikinė vandens nuvedimo sistema, nutiesti telekomunikacijų kabeliai su patikros šulinėliais.Kėdainiuose Obelies tilto prietiltyje atsivėrė įgriuva: sutvarkys telekomunikacijų bendrovė lrytas.lt 2024-07-11

 Šaltiniai 

Kategorija:Kėdainių statiniai
Kategorija:Lietuvos sijiniai tiltai
Kategorija:Kėdainių rajono tiltai